Tottijärven kirkko

Tottijärven kirkko on Nokian seurakunnan kirkkorakennus, joka sijaitsee entisen Tottijärven kunnan alueella Nokialla. Kirkko on valmistunut vuonna 1841 ja vihitty käyttöön 1. tammikuuta 1842. Puukirkon on suunnitellut Yleisten rakennusten intendentinkonttorissa arkkitehti J. E. Gustavsson. Sen rakentaminen oli aloitettu jo 1833. Tyylillisesti kirkko edustaa myöhäisempireä.

Mikko Lajanderin rakentama, vuonna 1773 valmistunut erillinen kellotapuli on hautausmaan keskellä. Myös kirkonkellot ovat 1770-luvulta. Tottijärven edellinen kirkko (1694–1848) oli tapulin vieressä.

Nykyisen kirkon saarnastuoli on peräisin vanhasta kirkosta. Alttaritaulu on vuodelta 1854 ja Bror Axel Thulén rakentamat urut vuodelta 1896. Viimeisin suuri peruskorjaus kirkkoon tehtiin 1949–1955. Urut uusittiin vuonna 1964 ja niissä on nykyisin 10 äänikertaa. 

Kirkon sankarihautojen muistomerkki on Ilmari Wirkkalan suunnittelema ja paljastusvuosi 1941.

Lähteet

Aiheesta muualla 
 Tottijärven kirkko ja kellotapuli,   John Stolpen akvarelli 30.7.1892, Suomen Muinaismuistoyhdistyksen V taidehistoriallinen retkikunta. Museovirasto, Historian kuvakokoelma (Finna)

Nokian kirkkorakennukset
Kirkko
Suomen puiset pitkäkirkot
Suomen 1840-luvulla rakennetut kirkot